Enzeli
Enzeli (forscha: بندرانزلی) (1925—1980-yillarda Pahlaviy) — Eron shimolidagi shahar, Gilon ustonining Enzeli shahristonining maʼmuriy markazi. Kaspiy dengizining janub sohilidagi yirik port. Baliq ovlash va uni qayta ishlash markazi. Oziq-ovqat, yogʻochsozlik sanoati korxonalari, kema portlari bor. 2016-yilgi aholini roʻyxatga olish maʼlumotlariga koʻra, shahar aholisi 118 564 kishini tashkil etadi, ularning aksariyati gilyanlar.